

**DUÁLIS KÉPZÉS A HUNGRANA KFT-nél**

Vállalatunk a Szent István Egyetem Mezőgazdaság- és Környezettudományi Karral közösen 2016. szeptember 1– től indít duális képzést ***mezőgazdasági mérnök*** szakon.

A szabadegyházi telephelyű Hungrana Keményítő- és Izocukorgyártó és Forgalmazó Kft. Európa legjelentősebb kukorica feldolgozó vállalataként több mint 100 éve meghatározó szereplője a magyarországi élelmiszeriparnak. Az itt készült természetes cukor- és keményítőféleségekkel, alkohol- és takarmány alapanyagokkal nap mint nap találkozhatnak a fogyasztók, amikor tejterméket, péksüteményeket, lekvárokat vagy üdítő- és szeszesitalokat vásárolnak, vagy akár ezek papírcsomagolását veszik a kezükbe.

A Hungrana Kft. számára kiemelten fontos a környezet iránti felelősség, amelynek remek példája, hogy a cég állítja elő a GreenPower E85 néven forgalmazott, megújuló energiaforrásból készülő bioetanol üzemanyagot.

Duális képzés célja:

A Hungrana Kft a *szakember utánpótlás* legfőbb eszközeként tekint a felsőfokú duális képzésre, ezért a cég ezt az együttműködési formát részesíti előnyben az egyetemekkel történő kapcsolata során. A képzés keretén belül a hallgatók megismerkedhetnek a *gyártás főbb folyamataival és az alkalmazott technológiával*, emellett megmutathatják képességeiket és olyan *értékes munka-tapasztalatokat szerezhetnek*, amelyek együttesen hozzásegíthetik őket a vállalatnál történő alkalmazáshoz.

**JELENTKEZZ HOZZÁNK ÉS LEGYÉL TE IS A HOLNAP SZAKEMBERE!**

Kiket keresünk: **1 fő mezőgazdasági mérnök hallgató**

**Jelentkezési feltételek, kiválasztási szempontok:**

* műszaki érdeklődés
* tanulási hajlandóság
* innovatív és megoldáskereső szemlélet
* pozitív hozzáállás
* alapszintű szakmai angol nyelvtudás

**Jelentkezés és felvételi eljárás folyamata:**

* magyar és angol nyelvű fényképes önéletrajz, valamint motivációs levél küldése (menyhartt@hungrana.hu)
* személyes interjú és gyárlátogatás időpontjának egyeztetése (2016. június 10-ig)
* személyes interjú és gyárlátogatás (szakmai és személyes kompetenciák vizsgálata)
* visszajelzés a felvételi eljárás eredményéről (2016. június 30-ig)

Megjegyzés: a felvétel akkor érvényes, ha a hallgató az egyetemre is felvételt nyer

**Jelentkezési határidő: 2016. május 31.**

További információ: Menyhárt Tamás – HR igazgató, 06 25 578 162, menyhartt@hungrana.hu